cyanic-selkie/wikianc huggingface dataset:
Democraçia
Instruçion
Con l’esprescion democraçia scolastega, e e conscimile "drito a-o studdio" e "democratizzaçion de l'educaçion", se fa rifeimento a-a promoçion de condiçioin che consentan a tutti i çittadin de fruî de l'instruçion a-i so despægi livelli, a-o fin de conseguî o pin sviluppo da persoña umaña e o so conscente exerçiççio di driti çivî, sociali e profescionæ; in segondo lœugo, a-e forme e a-i moddi de parteçipaçion a-a gestion de instituçioin scolasteghe da parte di utenti e di atri soggetti interessæ a-o so fonçionamento, into quaddro de 'n orientamento votto a avexinâ i serviççi educativi a-e exigençe da comunitæ, superando ò amermando e ligagge do centralismo burocratico. Se tratta de doe dimenscioin in quarche mezua complementæ: l’uña a mette in rilevo l’ingualitæ fronte a-i procesci de l'instruçion, l’atra a sottolinnia a parteçipaçion comuña a-o governo de instituçioin educative.
Sotta o profî de l'oferta formativa, l’esperiença e i analixi statisteghe han de maniman dimostrao che, nonostante a sorprendente espanscion da scolarizaçion, l’accesso a l'instruçion riconosciua a tutti o no l'asegua una corispondente ariescia inti studdi. Into tentativo de superâ tæ inegualitæ e politiche scolasteghe de benben di paixi han elaboao de mezue e sperimentao de riforme che, pù inta divescitæ de scituaçioin, mescian longo de direttrixe prioitaie. Uña de queste a conçerne l’estenscion de l'educaçion prescolâ, inta convinçion che proppio inta primma infançia segge poscibile remediâ a-e condiçioin de dezavantaggio sccioie da-i ambienti de proveniença. A segonda linnia de tendença a l'è conscistia into rimandâ ciu avanti into tempo a çernia de l'indriçço d'instruçion segondaia, a terça into progrescivo ampliamento de fonçioin educative da scœua. De ciu recente individuaçion a l'è a linnia ch'a resguarda i problemi da ‘formaçion continnoa’, inte l'intento d'ófrî a-i çittadin di oportunitæ diverscificæ de formaçion inte tutto o corso da so vitta.
Pe quant'atten a-o versante da parteçipaçion a-o governo e a-a gestion de instituçioin educative, o fenommeno da contestaçion studentesca, sviluppouse sorvettutto inti paixi ocidentæ tra a fin di anni 1960 e i primmi anni 1970, o l'ha allargao l’exigença parteçipativa di studenti mæximi inte decixoin in sciô fonçionamento de instituçioin scolasteghe. S'è posto ôtr'a ço o problema de 'na mao coresponsabilizaçion do personâ doxente e di atre figue de esperti (psicolloghi, tecnichi da programmaçion, de orientamento ecc.) inpricæ inti procesci de instruçion, nonchè di rappresentanti de comunitæ locale, di organizzaçioin di datoî de lao e di laoei.
In Italia, a decretaçion delegâ do 1974, conseguente a-a lezze dellega 477/30 luggio 1973, a l'ha proveduo a-o riordenamento di organi collegiæ da scœua; una nœuva riorganizzaçion a l'è stæta œuviâ co-o d. legisl. 233/30 zugno 1999. Inte l'ottica da democraçia scolastega va pù lezuo o reconoscimento a tutte e instituçioin scolasteghe e educative de l'aotonomia organizativa, didattica, de riçerca e sperimentaçion, concretao con d.p.r. 275/8 março 1999, intrao in vigô o 1° settembre 2000.
Democraçia d’élite e democraçia de massa
O processo de democratizaçion di scistemi politichi contemporanni se pœu descrive esençialmente into passaggio da-o Stato liberâ de democraçia ‘limitâ’ (democraçia d’élite) a-o Stato sociâ de democraçia 'diffuza' (democraçia de massa). R. Dahl o poñe a-a base de questo processo doe tendençe: a liberalizaçion, ossæ o grao into quæ son amissi o dissenso, l’opoxiçion e a competiçion tra e despægie forçe politiche ò politicamente rilevante; l’incluxivitæ, ossæ a proporçion de çittadin ch'han tittolo a parteçipâ in moddo diretto ò indiretto a-e decixoin collettive. E despægie poscibilitæ d'incroxo fra queste dimenscioin dan moddo de costruî una tipologia di scistemi politichi democrateghi, distinguendoli in oligarchie competitive, egemonie includente e poliarchie. A sequença storica de questi modelli se pœu rintraççâ into passaggio da-a democraçia d'élite a-a democraçia de massa, e questa tranxiçion a trœuva riscontro segge insci-ô cian di rifeimenti teorichi che di referenti storichi. Insci-ô cian teorico a se riflette into contrasto fra elitismo e pluralismo.
Democraçia d’élite
I anallixi che se refan a-i assonti elitisteghi (G. Mosca, V. Pareto e R. Michels) ritegnan che a sovranitæ popolâ a segge un ideâ astræto ch'o no pœu corisponde a nisciuña realtæ de fæto, percose in ogni regime politico, quæ ch'a segge a so formula, l'è sempre una minorança quella ch'a detegne o poei effettivo. Questa impostaçion a l'è in parte corezua da-o J. Schumpete, segondo o quæ gh'è democraçia là onde gh'è despægi groppi in concorença fra lô pe a conquista do poei a traverso a competiçion elettorâ.
Democraçia de massa
A l'estremo oposto e teorie pluraliste (R. Dahl, R. Dahrendorf) apontan ciutosto a ridefinî o concetto de leadership in termi democratichi, ísàndo o prinçippio do pluralismo a dæto constitutivo da struttua sociâ. A-o so interno a democraçia a se definisce in particolâ comme un scistema de instituçionalizzaçion di confliti mediante precise regole do zœugo. A propoxito de questo insemme de regole formalizzæ che caratterizzan e poliarchie reæ s'è parlao de democraçia proceduâ in contrapoxiçion a-a democraçia sostançiâ (H. Kelsen). Insci-ô cian de generalizzaçioin storiche o processo de democratizzaçion o se caratterizza pe l’estenscion di driti de çittadinança e pe o so impatto insci-â struttua sociâ: ciu precizamente inta tranxiçion da un regime de çittadinança çivî, into quæ se limmita a garantî i driti de libertæ personâ, a un regime de çittadinança politica, ch'o prevedde l’instituçion do sufraggio universâ, fin a-o regime de çittadinança sociâ ch'o pòstula l’egualitæ di oportunitæ (R. Bendix).
Democraçia normativa e democraçia empirica
Inti anallixi moderne da democraçia s'è in parte renonçiao a-a riçerca di attributi assiologichi e se prefeisce descrive i scistemi democrateghi insci-â base de tipologie che tegnan in adeguao conto a corespondença co-i fæti. Fra e ciu importante clascificaçioin di regimi democrateghi se poñe quelle a carattere instituçionâ che i distinguan insci-â base de despæge forme de governo. Da questo ponto de vista l'è ancon seguia a differença d'antiga tradiçion fra democraçia prescidençiâ e democraçia parlamentâ. In sce 'n atro versante – quello da sciença politica d'orientamento empirista – se colloca a tipologia de A. Lijphart inta quæ intra in conscideraçion e variabile da cortua politica de 'n paise (frammentâ ò omogennia) e di comportamenti de élites (conflitoæ ò consensoæ).
Questa condiçion a l'è soddisfæta normalmente da-a presença de çerti parammetri invarianti (struttue e modelli normativi) che se pœu consciderâ quante meno comme âtretànti prerequixii minnimi da democraçía:
Gian Batista Aiœu
miniatura|Ritræto do Gian Batista Aiœu miniatura|right|100px|O stemma de casa Aiœua Gian Batista Aiœu ò Airœu (Zena, 1731 – 1808) o l'è stæto o 178° duxe da Repubbrica de Zena da-o 6 mazzo 1783 a-o 6 mazzo 1785, o çentotrentetreieximo co-a càrrega biennâ.
1812
thumb|430px|center|[[Albrecht Adam (1786-1862), Battaggia de Ostrovno, 25-26 lùggio 1812, 1845]]
Gian Carlo Pravexin
miniatura|right|150px|O stemma de casa Pravexin-a Gian Carlo Pravexin ò Paravexin (Zena, 1722 – 1794) o l'è stæto o 179° duxe da Repubbrica de Zena da-o 6 zugno 1785 a-o 6 zugno 1787, o çentotrentequattreximo co-a carrega biennâ.
Raffè Agostin Di Feræ
Raffè Agostin Di Feræ (Zena, 20 luggio 1732 – 17 zenâ 1801) o l'è stæto o 180° duxe da Repubbrica de Zena da-o 4 luggio 1787 a-o 4 luggio 1789, o çentotrenteçinqueximo co-a càrrega biennâ.
Elementi chimici
Un elemento chimico, dïto elemento ascì, o l'è un tipo de atomo definïo da-o seu numero atomego, che o l'è o nùmeo de proton do seu nucleo.
Fin a giornâ d'ancheu son stæti osservæ 118 elementi chimici, di quæ 94 son naturalmente presenti in scia Tæra. I elementi co-o nùmero atomego ciù grande de 82 no son stabilïi e son soggetti a cazze e a mandâ radiaçioin.
Michele da Cuneo
Michele da Cuneo (Sann-a, 1448 – Sann-a, 1503) u l'è stætu 'n navegatô italiàn.
Lengua norvegeise
O Norvegeise (norsk) o l'è unn-a lengua do grûppo lengoistego germanico nordico oççidentâ. O Norvegeise o g'ha doe forme scrite:
Michele da Cuneo
Biografîa
U l'a parteçipòu a-o segundu viâgiu de Cristòfuru Culumbu.
Lengua norvegeise
Descriçion e stòia
O Bokmål (Lengua do Libbro) o l'è basòu in scio daneïse scrito, ch'o l'è stæto a lengua ofiçiâ pe molti secoli durante l'occupaçion daneïse da Norvegia.
Michele da Cuneo
Biografîa
Michele da Cuneo (Michê da Cügnu), au cunträiu de l'apparensa du numme, u nu vegne da Cügnu 'nteisu cumme Cuneo, in italian, ma cun tütta prubabilitæ da (mæxima prununsia in zeneise ma diversa grafia in italian) Cügnu inteisu cumme Cunio, frasiùn d'u Segnu, inchö in t'u cumüne de Vuè (Vado Ligure, a rumann-a Vada Sabatia). I "Da Cuneo" l'éan amixi de famiggia di Culumbu (a famiggia de Cristoforo), e Michê (Michele) u l'è stætu grandiscimu amigu de Cristofuru Culumbu, finn-a da che l'æan garçuin. I Culumbi i cattiàn propiu da in Da Cuneo a sö cà in Valcada, insc'e artüe de Lêze (Legino). Questa cà a l'è a inchö l'ünica prupiêtæ ligure di Culumbu doccümentò cun precixiùn da in attu nutarile ancun existente. Recentemente u s'è scuvertu a cà êse foscia n'ätra da quélla ch'u s'è sempre credüu quella di Culumbi, ma u gh'è da dî che i storichi e i studiûsi i s'æan cunfûsi de poche dêxenne de metri (e due chè sun in faeti multu vixinn-e in linia d'äia).
Lengua norvegeise
Descriçion e stòia
O Nynorsk (Neuvo Norvegeise) o l'è unn-a lengua creâ da-o poeta e glottologo Ivar Aasen da l'union di dialetti locæ. Tûtte doe lengue son lengue ofiçiæ da Norvegia. sinistra|miniatura|396x396px|Màppa di dialétti da léngoa norvegéize.
Michele da Cuneo
Biografîa
Da u libbru de Walter Ferro, Storia di Savona e delle sue monete, pagina 153:
Aleramo Maia Pravexin
150px|miniatura|right|O stemma de casa Pravexin-a Aleramo Maia Pravexin (Zena, 1730 – 1805) o l'è stæto o 181° duxe da Repubbrica de Zena da-o 30 luggio 1789 	a-o 30 luggio 1791, o çentotrenteseieximo co-a carrega biennâ.
1796
thumb|250px|center|[[Gilbert Stuart, George Washington, 1796 (Museo de Brooklyn)]]
Lengoa daneise
Descriçion e stöia
sinistra|miniatura|300x300px|Màppa di dialétti da léngoa danéize
Sven Hedin
Sven Anders Hedin (Stoccolma, 19 frevâ 1865 – 26 novembre 1952) o l'é stæto un esploratô, geògrafo e geopolìtico svedeize.
Vitta
Hedin o nasce' a Stoccolma. Tra o 1886 e o 1892 o studiò geologia, mineralogia, zoologia, e latin a l'Universcitæ de Stoccolma, de Uppsala, de Berlin e de Halle. O fu allevo do Ferdinand von Richthofen.
Tra o 1892 e o 1935 o ghiò varie spediçioin inte l'Axia centrâ. Into 1902 o fu l'urtimo svedeize da stoia a êse inscignîo d'un tìttolo nobiliâ ereditâio. O vègne membro de l'Accademia Svedeize into 1913. Tra i sò primati, ascì a produçion da primma mappa dettaggiâ de Pamir, Taklamakan, Tibet, de l'antiga Via da sæa e de l'Himalaya. Pâ che segge stæto o primmo Œüropeo a comprende che l'Himalaya o foise un'unica cadeña montagnôza.
Sciben ch'o segge stæto prinçipalmente un esploratô, o Hedin o fu ascì o primmo ócidentâ a desotterâ e roviñe di antighe çittæ buddiste inte l'Axia Centrâ cineize. Into 1899 o scrovì l'antigo prescidio cineize de Loulan into deserto do Taklamakan. I numeroxi manoscrìti desotterræ inte quello scito prœuvan l'enorme importança stòrica do ritrovamento. Inti ùrtimi tempi o disegnò e mappe de ampie zone inesploræ di ærtûe tibetañe, ma o no l'ariescì mai a realizzâ o sò ùrtimo grande sœunno: acede a-a çittæ proibîa de Lhasa.
Idrogeno
thumb|Strutûa de 'n atomo de idrogeno L ' Idrogeno o l'è un elemento chimico co-o scimbolo H, o nümero atomico 1 e avente peiso atomico 1,0080.
Sven Hedin
Vitta
O fu amigo personâ do Gustavo V de Svéçia (e da so regiña Victoria de Baden) ch'o frequentò regolarmente. Insemme a-o Carl Bennedich o fu aotô do coscì dito discorso a-o castello reâ (borggårdstalet) ch'o fu lezuo a l'arivo da marcia armâ contadiña (bondetåget) inta rescidença reâ. Inte questo discorso, o Re o denonçiava aspiamente a politica de difeisa do governo do Karl Staaff, ch'o fu constreito a-e dimiscioin.
O Sven Hedin o pensava che-a Ruscia a constitoisse una grave menaçça pe l'ocidente, e pe questo ascì o suportò e amirò l'Adolf Hitler (che piatro o ricangiava affettosamente) primma e durante o Terço Reich. Tuttavia o Hedin o no fu mai un veo nazista, e o fu ançi sostançiamente ingannao da-i naçionalsocialisti. Into so libbro Tyskland och världsfreden (a Germania e a paxe mondiâ) o Hedin o lançò una ciæa invettiva contra o governo todesco:
Idrogeno
Zà in to corso do secolo XIX l'ea stæto dimostrou che tütte e sostanse comünemente ciammæ acidi contegnivan idrogeno. Viceversa, no tütte e sostanse che contegnan idrogeno son acidi, ma solo quelle che pöen façilmente liberälo sotto forma de ione idrògeno o proton.
Ulmea
Ulmèa (diccịa ascì Urméa ‘ntâ paḷlodda d’Albenga, ‘n piemuntèsè Ormèa, ‘n gènuvésé u ven š-cṛiccịu Ormêa, in italian Ormea) ṛ’ ê ina cumüna ‘d 1583 p’lsune ‘ntâ pṛûvincia d’ Cuni, ‘n Piêmunte (nüm’ṛi agiulnoi a u 2020).
Sven Hedin
Vitta
''Into mæ sangue ogni sezzêxima goçça a l'é d'origine ebraiche. Mi ammo questa sezzêxima goçça e no vœuggio assolutamente renonçiâghe.''
Ulmea
Geugṛâfia
A s’ tṛöva ‘n Piêmunte, ‘ntâ pṛûvincia d’ Cuni; a tèra cumünoa ṛ’ ê tṛav’lsô dal fiümme Tonno, al pṛ’nȝippi dû sōˊ culsu. Tonno u nošše ai cunfî cun Cus̅c̅e. Èl paise u s’ tṛöva ‘nt’ ina cunca natüṛoa duminô dal ȝimme ciüˊ ote d’l Pṛeolpi (Almetta 1739) e Olpi Figune: Pizzu d’ Ulmèa (2476 m), Antuṛōttu (2144 m) ‘nsèmmè al Mungiojie ch’ u štà suvo a fṛâȝiun ‘d Viuzènna ‘ntâ Tèra Bṛîgošca.
Sven Hedin
Vitta
In Germania o libbro o fu bandîo. thumb|550px|Spediçioin 1886-1935
Ulmea
Cunfin
A Cumüna a cunfina cun Otu è Cṛavaina a sud est, a est cun Garešše, a nord cun Rubirent, Fṛêbuzza Suvṛona, Majian è Roccafolte d’ Munduì, a ovest cun Bṛiga Ota, a sud cun Olmu (IM), Cus̅c̅e (IM), Nês̅c̅in (SV) è Pulnošše (IM).
Fṛâȝiui
Ulmèa ṛ’ ô tonte fṛâȝiui: Aimui (Aimoni), Aiṛöṛa (Airola), Olbṛa (Albra), Alpis̅c̅élla (Arpixella 'nt Albenga), Bolchi (Barchi), Bošši (Isola Perosa), Bušši (Bossi), Buscèa (Bossieta), Cian D’l Fô (Cian du Fò 'nt Albenga) cun M’ṛèa, Cacin, Pulnascin, Compucumün (Campocomune), Contaroina (Cantarana) Cịûnèa (Chionea), Chiuṛoiṛa (Chioraria), Culatta (Colletta), Eca (ch’ a cumpṛende Vacịöˊ, Giuṛèa, Solba, Rumoi, Sen Gioc’me, Sonta Lib’ṛa), Gurè (Gorreto), Nasagōˊ (Nasagò), Punte d'Nova cun Figolli, Pṛoa (Prale), Gualzina (Quarzina), Turia (Torria), Voldalmella (Valdarmella) Viloa (Villaro) cun Cascine (Cascine), Viuzenna (Viozene).
Fra i Viagenni e i Rumoi
I pṛimmi a štoa ‘nt Ulmèa, smajia ch’i fusso i Liguri Vagienni, ch’ j’ al’vovo i cavoa da vendo ai Rumoi ch’ i passovo d’ ‘nt’ Ulmèa p’ ṛ ‘ndoa ‘ Fṛonza, (alau Gallia). I pṛimmi sagni dî Liguri Viagenni dal nōšto polte i sun dû 250 a.C., da quâ mumento u j’ è štà d’vèlse batojie cun Ingauni, ch’ i štas̅c̅èvo cịüˊ a mèzudì, velsu a vol Pennavaire. Tüttu zōˊ, pöi l’ è finì ‘ntâ  guêra fṛa i Rumoi e i Caltaginès̅c̅i, lun’ chè j’ Ulmioschi d’alau, j’ eṛo cun i Rumoi, al cuntṛoṛi, j’ oci, j’ eṛo cun i Punici. Sutta a duminaziun rumona, Ulmèa a fa polte dâ Regio IX Liguria, ‘n zù peṛiudu u ven foccịu ‘n pṛimmu nucleu d’ cà, ma i rešto pōchi sagni alchitetōnici.
Peṛiudu Medievoa
Quon’ ch’ l’è caṛà l'Impeṛu d'Occidente p’l a pṛimma vōta Ulmèa è l'Ota Vol Tonno i s’ tṛövo d’štacoi da Albenga, p’lchè a cōšta a rešta ‘n man bizantina, ‘nvece ‘l Bossu Piêmunte a patišše j’ ‘nvas̅c̅ịui balboṛiche, tṛâ cui qualle Lungubolde, a paltia da u 568.
Sutta i Fṛonchi, ‘nt Ulmèa j’eṛo ‘rivoi i Saras̅c̅î, ch’ j’ avèvo dui pōšti lun’ ch’ i s’eṛo štabilî: a bolma ‘n Contaroina, dapè ai P’ndoji, è a Tûre d'i Saras̅c̅î 'n Bolchi, è lì j’ero štoi fin a quon’ chè ‘n z’ventu, Giuanni Zitta, u n’eṛa muntà da ṛa Tûre a campoṛi züˊ tücci. A Tûre, ota 27 m, ṛ’ eṛa pöi štô campô züˊ dai Balcairōlli. Au ṛ’ ê ota 9 m.
Nt’ èl 951 èl tèrè i veno tulna špaltî è u tèritōṛiu ulmioš-cu u possa tulna sutta i Figui, sutta a duminaziun Aleramica. Èl paise u ven ʒà numinà "Ulmeta" ‘ntû X seculu, ma èl növe ‘d štu peṛiudu ‘ns ‘l bulgu i sun ‘ncù šcolse. U nōmme Ulmeta - Ulmèa u riva da j’ ulmi, ch’ i sun olbo tontu difüs̅c̅i ‘ntâ zōna, cuns̅c̅ideroi sacri p’l l’ pupulaziui antiche.
Cōc’ onnu doppu, ‘ntl 1296, èl malchèsè d’ Zevo, Giolgio II u Nanu, l’uldina a cuštṛuziun dâ cinta d’ miṛogne ‘ntulnu al bulgu. Lō ch’ u rešta l’è u Turiun da ṛa Lea è a Polta sutt’ èl campanin.
Fṛa u Dus̅c̅entu è u Tr’s̅c̅entu j’ han c’m’nzà èl pṛimme dišpute fṛa a famìa d’ Clavesana, i malchèls̅c̅i d’ Zevo è a Repüblica di Ʒéna p’l lu duminio d’ Ulmèa è d’l tèrè ‘ntulnu. Pö̂ i sî sun giuntoi ascì i Savoia e j’ Angiò, cunti dâ Pṛûvenza. U s’ ovṛe paṛau ‘n peṛiudu dificultusu p’l la stōṛia ulmioš-ca, cun guvelni d’vèlsci.
‘Nt èl 1255 j’eṛo ‘rivoi i suldoi da ṛa Pṛûvenza, ch’ i s’ eṛo f’lmoi lì, pṛimma d’ malcioa vèlsu u sud d’l' Italia, a ṛa cunquišta d’ Napuli. J’ Angiuî, peṛōˊ, j’ avèvo ‘ncù a coria malchiunoa, è j’ avèvo doccịu Ulmèa a Giolgio I, névu d’ Guglielmo.
Apṛèssu u j’è ina seṛie d’ batojie tṛa quai d’ Zevo è dâ Pṛûvenza cuntṛu i genuvès̅c̅i, che ‘nt èl 1273 j’ han vištu l'avanzodda repüblicona ‘ntl tèrè d’ Cus̅c̅è è Pulnošše, p’l rivoa fin ‘nt’ Ulmèa, pö̂ pasô ai malches̅c̅i d’ Clavesana. J’ ulmioš-chi peṛò i pativo èl razî d’ aš-ci ch’zì’‘nt ‘l tèrè dâ cumûna è i s’eṛo r’vultoi, ajioi da Giolgio u Nanu, ch’ l’eṛa r’scì a mandoa via i malches̅c̅i d’ ‘nt’ Ulmèa.
Nt’ 1312 èl cumün l’è pasà sutta ai Savōia, ch’ j’ an amminištṛà èl tèrè mantignendu d’lungu i malcheḷs̅c̅i d’ Zevo ‘m’ feudatari d’l pōštu. U duminiu dî Savōia u n’è düṛà tontu. Pṛimma l’è pasà ai Duchi d’ Milan, pö̂ ai Malcheḷs̅c̅i d’l Munfrà, è ai Viscunti, ntl’ 1332.
Quattṛ’oggni dōppu Ulmèa ṛ’ eṛa tulna ‘n rivōlta, cumandô dal malchèsè d’l pōštu Bonifacio èl Magnificu, ch’ l’avèva malcịà fin a Zevo, gavèndu i milanes̅c̅i da ṛa coria malchiunoa. Dōppu in növu periudu piemuntèsè a tèra ṛ’ ê passô sutta i fṛanzèịs̅c̅i, a paltia dal 1387.
Da l' Öcciuzèntu a ʒö
A paltìa da l' Öcciuzèntu, dōppu chè Ulmèa ṛ’eṛa ‘ntṛô a foa polte dû Reggnịu d’ Saldeggna, doppu a fin d’ l'Impeṛu franzèsè, a zittà ṛ’ ô vištu ün impulsu ecunomicu növu, favuṛì da ṛa ferruvia (fra èl 1889 è èl 1893) da Zevo a Ulmèa, ch’ l’à doccịu èl via al pṛimme ‘ndüstṛie. Lōˊ u fa ‘n mōddu ch’ u s’ švilüppe l’arivu dî vilegionti da tütta l’Europa, è u rende Ulmèa ’n pōštu d’ vilegiatüṛa cugnịuscịüa in Europa. U rèšta a teštimunioa lōlì, èl Grand Hotel ch’ l’è au a sedde dâ Šcōṛa Fuṛèštoa è èl Casinōˊ (succulsoa d’ quâ d’ Sanremmu - au Villa Bologna) sṛà ‘ntl peṛiudu fascišta è moi ciüˊ auvèltu. Dal 1861 Ulmèa a possa au növu Reggnịu d'Italia. Ulmèa a fa polte d’l'Uniun Muntona d'l’Ota Vol Tonno, cuštituia dal 2014 doppu ch’eṛa štô ‘ntâ Cumunità Muntona.
Minuṛânse fṛušte
S’cundu l’ISTAT a u 31 d’ d’s̅c̅èmbo 2017 m j’eṛo ‘nt’ Ulmèa 171 fṛuštei.
Geịs̅c̅e
• Geịs̅c̅a d’ Sen Maltin ch’ ṛ’ ô in’ “a frašcu” d’l 1200 d.c., ün dî cịüˊ veji dâ diocesi. Drentu u s’ tṛöva in olganu d’l 1800. D’ drè u j’ è a Geịs̅c̅a dî Batü, Antica cunfṛatelnita Ulmioš-ca. Da vago u j’è ascì a Capella dâ Madōnna d’ j’ Ongio è dâ Madōnna d’l Ciṛes̅c̅e.
Òtṛe aṛchitetüe
• Caštea d'Ulmèa: pŗōppi suvo èl bulgu, l’eŗa štà focciu a paltia da u X seculu, p’l difèndo Ulmèa dai Saŗas̅c̅î è da j Ungari.
• N’ Via Tonno u j’è a cà d’l Malchèsè d’l 1300 cun bifuṛe cun vaiṛi culuroi è štagnoi è fulmelle ‘n pṛea d’Ulmèa.
• D’ rè M’ldan ('ntu figun ciassa Növa) da ina vintègna d’ogni j’han focciu ina funtona r’v’štia d’ molmu, u s’ j’ ariva cun i tṛevi ( i nōš-ci caruggi).
• Dré a ṛa Madōnna d’ j’ Ongio u s’ tṛöva èl müseu “a cà” lun’ch’ Tullio Pajona l’ha r’foccịu in acà d’l 1800 cun mobili e fèri d’ina vōta.
• ‘Ntṛèndu ‘nt Ulmèa da ṛa polte d’l Punte d’Nova, ‘’nsâ lèlca, u j’è quâ ch’ l’eṛa ‘l Casinò, succulsoa d’ quâ d’ Sanremmu, (au villa pṛivô). Sübitu doppu u j’è quâ ch’l’eṛa štà èl Grand Hotel, lunde chi vignivo: Ingles̅c̅i, Tedešchi, Rüšši ‘n vilegiatüṛa. ‘Ntû s-miteri vejiu u j’eṛa ina pulziun d’ tèra r’selvô al s’pultüṛe dî Pṛûteštonti ch’ j’ eṛo ‘n vilegiatûṛa è i miṛivo ‘nt’ Ulmèa.
• ‘Ns èl culattu d’ Sen Mōṛu I s’ vago ‘ncù i rešti d’l vejiu caštea campà züˊ a canunoi da Napuleun.
• D’lungu d’lì u s’ pōˊ vago a lunga alcô dâ fèruvia Zevo-Ulmèa foccia tütta d’ pṛê è mavui.
• El štotue d’ molmu nairu d’Ulmèa, 'nî gialdî î sun foccịe dai štüdenti d’ l’ Accademia d’l Belle Arti d’ Tiṛin.
Ecunumia
Ntl’campogne d’Ulmèa u s’ tṛavojia ‘ncù a chia èl patate, cōc l’ntia, n’ pōcu d’ gṛan è d’l f’lm’tin. I’ s’ cöjio- èl ciṛes̅c̅e, j’almugnî, i mai, èl pélle salvojie è i buṛai. D’autunnu i s’ cöjio èl caštogne è i s’ fan s’coa ‘nt’ î s’cau. I’ s’alevo ‘ncù èl béštie: vocche, féé è cṛove. Ns’ Olpi è’ ntî Qualtê, cun u loccịe d’l vocche u s’ fa èl fulmoggiu d’Ulmèa è u Rašcheṛa d’l Olpe. P’l tonci oggni l’ ’ndüštṛia ṛ’è štô ben švilipô ‘nt’ Ulmèa gṛazie aṛa paploiṛa auvèlta ‘ntl’ 1902 da Amedeo Piaggio. Au ṛ’ê s’rô è i cabanui i sun štoi v’ndüü.
Au u j’è ‘n štabilimentu dâ San B’lnoldu lun’ ch’ imbuteglio l’ èua è i fan ‘l ina seṛie d’ bibite biulogiche. ‘Ntû 2018, a növa pṛupṛiêtà ṛô rilevà a San B’lnoldu è èl véjiu štabilimentu d’ l’ èua Ulmeta. U ‘n’ monca u tuṛišmu, scia daṛa Ligüṛia chè dal Piêmunte, favuṛì da l’oṛia mite d’l pōštu. Vèlsu a fin d’l 1800 i vilegionti j’eṛo š-quos̅c̅i tücci fṛuštê. (‘nglès̅c̅i, tedešchi, rüšši)
Paḷ-lodda Ulmioš-ca
A paḷ-lodda d’Ulmèa a fa polte d’l gṛüppu Ligure Alpino, a lištessa famia del Bṛigošcu è d’l Garaššin. R’špèttu a Garesce u j’è menu paṛōlle d’ derivaziun d’ Albenga ch’ i veno suštituî da paṛōlle d’ influenza bṛigoš-ca è figuna, cịüˊ cōc’ paṛōlla scimile dâ vol Burmia è del piemuntese. Tonte paṛōlle j’ arivo ascì dal franȝèsè.
Assuciaziun Ulmeta
P’l mantignia èl tṛâdiziui lucoa, fṛâ cui a paḷodda ulmiošca, ṛè stô cuštituia l' asuciaziun Ulmeta, ch’a fa  divèlse iniziative cultüṛoa ntl’ paise, ulṭe chè muštṛe, dibattiti e iniziâtive edituṛioa, cumme a püblicaziun dâ “A Lav'zoo, u zibaldun ulmiošcu”, lun’ch’i s’ tṛövo divèlsci tešti è püblicaziui ch’i riguoldo Ulmèa, šcṛicce ‘n ulmiošcu.
Chis̅c̅ina tipica
Tipica d’Ulmèa è d’l' Ota Vol Tonno ṛè a pulenta gionca d’ f’lm’ntin, piottu tipicu dâ tṛâdiziun ch’a ven mangiô cun a boggna d’ pôri è buṛai sacchi.
veno pöi cöcci ō ‘nsâ štiva, o fṛicci è ‘nduzî cun u zücco. I s’ fan ascì èl fozze: ina špecie d’ pan focciu ‘n cà cöcciu ‘nsâ cioštṛa dâ štiva.
Manifeštaziui
• Amua…paṛōlle dal cöa (cunculsu d’ pues̅c̅ia) cun èl bollu ‘n cuštümme al Grand Hotel.
• Calvoa stoṛicu d’Ulmèa manifeštaziun ulmioš-ca ch’ a s’ tén tücci j’ oggni ‘ntl peṛiudu dèl mol-t-s̅c̅dì gṛossu. Ṛê in’ antica tṛâdiziun d’l pōštu, fōsci ʒà cumunzô ‘ntû X seculu, quon’ chè ‘nt Ulmèa j’eṛo l’Ota vol Tonno.
• Gionu Ulmèa  (giallo a Ormea)
• Mangiomma è Parlomma d'Ulmea
• Sagṛa dâ Lasoggna è dâ Pulenta Saṛacena.
• Ulmèa in unda: discèsa ‘ntl’ bjioa d’l Bulgu è dî tṛévi, cun i canōtti (èl Bjioa o Biale l’è in scistema anticu d’ pulizia d’l Bulgu è dî tṛévi cun l’èua d’ Almélla).
• Mèlcatî d’ j’ altigioi è d’ j antiquoṛi p’l züˊ ‘l Bulgu.
Strade
Ulmèa ṛ’ ê cullegô cun Pulnošše (‘n pṛûvincia d’ Inejia) velsu sud è Garésce (a nord est) p’l’ a Štatoa 28 d’l Cōlle d’ Nova, è ṛ’ ê culegô cun Otu è Cṛavaina p’l a Pṛûvincioa 216, ch’ ṛ atṛavèlsa a Val Pennavaire fin a Albenga.
Elio
thumb|200px|Strutûa de 'n atomo de elio In ta sciensa l'elio o l'è un elemento chimico co-o scimbolo He e o numeo atomico 2. L'elio o l'è un gas nobile, sàiva a dì o l'è 'n elemento ch'o no fa ligammi co-i ätri elementi, e o gh'à 'n peizo atomico de 4,002602 u.
Goreio
Geògrafia
Gorêio (ò Gorrêio) o l'é 'n comùn ch'o se trêuva inta Provinsa de Zena inte l'Âta Val Trebbia.
Nuvia
miniatura|Nûvia|250x250px A nûvia a l'è 'na massa ciu ò meno esteiza de goççettiñe d'ægoa, de minuscoli crestalli de giaçça ò de goççe e crestalli mescciæ, in sospenscion inte l'aia, de spessô e denscitæ tæ da impedî ciu ò meno a vista do çê.
Percose spesso animæ da di moti scimili a quelli de nuvie ordinaie, de masse d'aia inglobante di produti radioattivi de esploxoin nucleæ atmosfeeghe vegnan inte l'uzo corente denominæ, sciben che impropriamente, nuvie radioattive. Otr'a ço, pe estenscion, o termine nuvia o s'adœuvia pe indicâ di amasci de vapoî despægi da-o vapô d'ægoa e di agglomeræ de mateia cosmica ò stellæ.
E nuvie se forman pe condensaçion do vapô ægoo contegnúo inte l'aia, a prœuvo a raffreidamento de l'aia mæxima. A condensaçion a l'ha començo in genere quande l'umiditæ relativa a l'è maggiô do 100%, saiv'a dî quande l'aia l'è sorvesatura; inte queste condiçioin o vapô ægo o condensa in goççettiñe de raggio ben piccin, generalmente in gio a de partiçelle microscopiche sollide, dîte nuclei de condensaçion.
Formaçion
E goççettiñe che costituiscian una nuvia gh'han in diametro ch'o va da quarche micron a quarche dexeña de micron; queste pœuan tuttavia aomentâ de dimenscioin, segge pe urteiô condensaçion de vapô aqueo segge pe coalescença con di âtre goççettiñe.
L'accrescimento pe condensaçion o l'è façilitao da-o fæto che, a man a man che o raggio da goçça o l'aomenta, a tenscion de vapô a diminuisce e l'è quindi suffixente un'umiditæ relativa via via menô pe fâ condensâ o vapô; l'accrescimento o vegne però limitao da-o calô de condensaçion, ch'o fa aomentâ a tempiatua de l'aia circostante e diminuî l'umiditæ relativa.
A coalescença a s'ha quande una goçça a l'ha razonto de dimenscioin maggioî de goççe circostante e quindi a mescia rispetto a queste, intrando façilmente in collixon con liatre e aggregandosie. A veloçitæ d'acrescimento de goççettiñe a dipende da-a quantitæ de vapô d'ægoa prezente, da-a tempiatua e da-a veloçitæ de rafreidamento de l'aia, da-a concentraçion di nuclei de condensaçion e da quella de goççettiñe mæxime. Quande o peizo de goççe o vegne maggiô da spinta ascenscionâ de l'aia, liatre cazzan formando e preçipitaçioin. O contegnúo d'ægoa de nuvie o varria inte di limmiti assæ vasti, ma o l'è sempre de l'orde de pochi grammi, ò sciña de meno, pe metro cubbo. Quande a tempiatua a chiña a-o de sotta de 0 °C se pœu formâ di crestalli de giaçça, in parte pe sublimaçion do vapô in gio a di nuclei de sublimaçion, ma sorvetutto pe conziamento de goççettiñe d'ægoa; questo segondo processo ascì, ch'o pâ êse o ciu frequente, o l'è favoiio da-a prezença de nuclei estrannei: in assença de questi, de fæto, e goççetiñe pœuan arestâ a-o stato liquido (sorvefuze) scin a de tempiatue de −15 °C e sciña minoî.
O rafreidamento de l'aia, ch'o provvoca a condensaçion do vapô d'ægoa, o pœu avegnî a caoza de varri procesci. Quello ciu importante l'è costituio da l'espanscion adiabatica de l'aia ummida inti so moti ascenscionæ; questi pœuan produise pe conveçion naturâ, dovua a l'instabilitæ de l'aia quande a diminuçion de tempiatua con l'âteçça a segge maggiô do gradiente adiabatico, ò pe scorimento ascendente de una massa d'aia cada sorve una massa d'aia freida (asceiza frontâ), ò pe ascendença orografica, dovua a di rilevi montooxi, ò, inti stræti ciu vexin a-o sœu, pe turbolença. Un âtro processo de raffreidamento, essençialmente no adiabatico, o l'è dovúo a-o contatto de l'aia co-o sœu ch'o se raffreida pe irraggiamento, ò a l'iraggiamento mæximo de l'aia. A condensaçion a pœu, ôtr'a ço, avegnî pe mescciua de masse d'aia a tempiatua e umiditæ despæge, con formaçion de una region de contatto inta quæ l'aia a vegne satura, opù pe l'aomento progrescivo d'umiditæ relativa dovúo a l'evapoaçion de superfiçie liquide ò ummide, umiditæ ch'a pœu êse trasportâ verso l'âto da-a turbolença. A segonda di procesci de condensaçion e de caratteristeghe dinamiche de l'atmosfea, se produxe de nuvie de aspetto e costituçion despægi.
Clascificaçion
miniatura|350px|Clascificaçion de nûvie Da-o punto de vista dinamego e nuvie se pœuan clascificâ inte doe grende classe: e nuvie stratificæ e e nuvie convettive (ò cummoli). E nuvie stratificæ, avente un'estenscion orizzontâ conscidereive (sciña de çentanæa de km), son produte da di moti ascenscionæ lenti (veloçitæ verticâ de l'orde di cm/s), comme pœu avegnî, prez., int'o scuggiamento de masse d'aia cada sorve de masse freide; i cumoli, ch'han invece noteive estenscion verticâ, son produti da de corente convettive avente veloçitæ de l'orde de despægi metri a-o segondo, provocæ da 'n instabilitæ de l'atmosfea.
D'inte ste doe classe fondamentæ s'ha una gran varietæ de forme, e l'attoâ clascificaçion internaçionâ di tipi de nuvie, bazâ in sce quella proposta da Luke Howard into 19° sec., a l'è in realtæ una clascificaçion morfologica. A l'elenca 10 generi prinçipæ, di quæ 8, comprendenti e nuvie stratificæ, son sudivixi convençionalmente in nuvie âte (fra 6000 e 12.000 m de âteçça), nuvie meddie (fra 2000 e 6000 m) e nuvie basse (a-o de sotta de 2000 m), e 2 comprendan i cumoli. Tâ clascificaçion morfologica a pœu consciderâse ascì una clascificaçion fixica, in quante a forma de nuvie a l'è necessaiamente indicativa do particolâ stæto dinamego e termodinammego de l'atmosfea e di procesci che in questa han lœugo, sciben che un determinao genere de nuvie o pœu in realtæ avei origine inte di procesci diferenti.
Pe tegnî conto do gran numero de forme che e nuvie pœuan assumme, a clascificaçion internaçionâ a sudividde i varri genneri in specce e varietæ, con attribuii che ne rapprezentan e particolaritæ morfologiche.
Aogusto
miniatura|Stattoa loricâ d'Aogusto de Primma Porta Gaio Giulio Cesare Ottavian Aogusto (lat. C. Octavius; doppo l'adoçion da parte de Cesare: C. Iulius Caesar Octavianus; da-o 27 a.C. o nomme ófiçiâ o l'è Imp. Caesar Augustus). - primmo imperatô roman (Romma 63 a.C. - Nola 14 d.C.).
Fondatô de l'impeo roman, a so œuvia a serò definitivamente a crixi da repubbrica, ormai inadeguâ a reze o stato attraverso l'oligarchia senatoia, sostituindo un regimme monarchico solidamente stabilizzao in sce l'esercito e in sce-o dominio de provinçe: in ço fu continuâ l'œuvia de Cesare, sarvo che Aogusto o vosse evitâ ogni aspetto de usurpaçion e de dittatua, giustificando o so regimme da-o punto de vista repubbrican. No gh'è dubbio però che questa soluçion (pe-a quæ l'imperatô o derivava o poei da-o senato, mentre a so aotoritæ, co-e so forçe militæ e economiche, a l'ea in realtæ indipendente da-o senáto) costituì o disciddio intrinseco do prinçipato, che Aogusto o lasciò a-i so successoî. Otr'a-a soluçion costituçionâ, l'œuvia veamente grandiosa de Aogusto fu a realizzaçion de l'unitæ de l'impeo, saiv'a dî a collaboraçion armoniosa di elementi eterogenei che o componeivan sotta una força regolatrixe, ch'a l'asseguava o benêse e a paxe, soddisfaxendo a l'antigo ideâ de l'aboliçion de guære tra i parteçipi da mæxima çiviltæ.
Vitta e attivitæ
Figgio de Gaio Ottavio e de Açia (nevo de Giùlio Cézare), o nascette in Romma o 23 seténbre do 63 a.C. e o fu adotao da Cesare into 45 a.C.; da Apolloñia (dov'o se trovava quande Cesare o fu assascinao) o vègne a Romma into mazzo do 44 a.C., rivendicando i diritti de figgio e erede do dittatô. O refúo de Marco Antogno a consegnâghe a sottræta ereditæ o feççe sci che in gio a-a so persoña se riunisse tutte e forçe che, a-a morte de Cesare, voeivan repigiâ i antighe poxiçioin e che speravan de poei dominâ megio co-o zoenetto Ottavian che no co-o potentiscimo Antogno. In tâ moddo se creò a scingolâ scituaçion pe-a quæ o l'ebbe a-o so seguito di veteren de Cesare e insemme o gruppo senatoio za avversaio de Cesare. Ne sorse de conseguença o conflíto con Antogno, o quæ o fu vinto in doe battagge a Modena (44-43 a.C.) e o riparò in Gallia. Ottavian o ruppe quindi l'artifiçiosa alliança co l'oligarchia senatoia e, appoggiao da-a força armâ, o l'assonse o consolato.
A-o scopo de frontezzâ o peigo di repubbrichen cesariciddi, o vègne a un accordio con Antogno, costituindo con lê e con Leppido o segondo triunvirato (43 a.C.). Assemme a Antogno o vinse, a Filippi, Bruto e Cascio (42 a.C.). Mentre Antogno o l'ebbe o comando de l'Oriente, Ottavian o se assonse o compito di assegnaçioin a-i veteren de tære in Itallia, ma o dovette affrontâ una guæra çivî, provocâ tra i Italichi da Lucio Antogno (fræ do triunviro), ch'o sconfisse a Peruggia (40 a.C.). Rinnovæ i accordi con Antogno a Brindixi, o combatté Sesto Pompeo che, da-a Seçilia e da-a Sardegna, o l'ezerçitava un peigoso dominnio in sce-o mâ, e, co l'agiutto de Agrippa, o-o vinse a Nauloco (36 a.C.). Eliminao quindi Lepido ascì (a-o quæ spettava o comando de l'Affrica), o fu padron de l'Occidente, e percose Antogno co-i so accordi con Cleopatra o manifestava o dezegno de voei trasformâ l'Impêo Roman inte 'na monarchia orientâ, o diciarò guæra a Cleopatra e a Açio (31 a.C.) o sconfisse a reña e Antogno; a vittoia a fu coonâ l'anno doppo co-a preiza de Lusciandria e i suiciddi de Antogno e Cleopatra; in tâ moddo Ottavian o conquistò ascì l'Egitto. Into 29 a.C. o celebrò a Romma un triplixe trionfo e o serò o tempio de Giano. L'era de guære civî a l'ea terminâ.
Vegnúo padron de l'Impêo, o dovette resciorve o problema costituçionâ: o l'insei a sostança monarchica do nœuvo regimme inte l'ambito de forme repubbricañe. A ço servì no tanto o consolato (rivestio consecutivamente da-o 31 a-o 23 a.C.), quanto l'impêio proconsolâ, ch'o ghe dava o comando militâ, e a poistæ tribuniççia (assonta into 23 a.C.), ch'a ghe conferiva, co-o drito de veto, una poxiçion dominante fra i âtre magistratue; fu conservao ascì o tittolo de Imperator, generâ vittoioso; a so poxiçion predominante a se rifletteiva into titolo de Aogusto, co-o so scignificao de onô e veneraçion (no de culto), do quæ o senáto o l'inscignì into 27 a.C. Into 12 a.C. o fu fæto ponteffixe mascimo, into 2 a.C. o l'ebbe o tittolo de pater patriae. O nœuvo regimme o seppe interpretâ a consciença da miscion dominatrixe e çivilizatrixe de l'Impêo Roman, e da paxe feconda de œuvioxitæ, de orde e de benêse; e questi ideæ de gloia e de paxe, che se riflettan inte lettie e inti arte do tempo, poettan oscurâ i antighi idiæ de libertæ.
L'imperatô o l'attuò ascì una grandiosa riforma de l'organizzaçion do stato (quæ a l'ea recesta da-a crixi di antighi ordinamenti e da-e exigençe do nœuvo scistema polittico). L'amministraçion (a danno de magistratue repubbricañe) a fu missa inte moen de fonçionai dipendenti da l'imperatô, formando coscì una nœuva categoria de burocrati e determinando l'asceiza da classe equestre. Aogusto o preize in sce lê a cua de l'annoña, de vie, di conduti, ecc., a moniaçion in óo e in argento. O divize e provinçe in senatoie e impêiæ, o creò o fisco impeiâ co-i redditi de provinçe da lê dipendente; o providde a l'instituçion do censo provinçâ. O creò di contingenti fisci de legioin (25 unitæ) pe e zone de confin renañe, danubiañe e orientæ, nonché in Egitto, Africa e Spagna. O divize l'Italia inte 11 regioin, o riorganizzò l'amministraçion de Romma, ch'o divise inte 14 regioin, o stabilì e coorte urbañe comme guarnixon, e coorte di viggili pe a segueça e a difeiza contra i incendi. Fu da lê istituio e coorte pretoie e fissæ into numero de nœuve, de quæ træ stabilie in Romma e i âtre spantegæ in Italia. O combatté o mácostumme co-ina vasta legislaçion ch'a metteiva e associaçioin sotta o controllo do stato, o puniva e máversaçioin elettoræ, o tutelava a famiggia, ecc. o çercò de ravvivâ a religion tradiçionâ. A Romma (foro de Aogusto, Campo Marçio, ecc.) e fœua o desgugette una grandiosa attivitæ ediliççia. O fondò 28 nœuve colonnie. miniatura|350px|L'impeo roman sotta Aogusto: verde: e so conquiste - rœuza: stæti vassalli A-o tempo mæximo Aogusto o dove' provedde a-a tranquillitæ de provinçe peifeiche: inti anni 27-24 a.C. fu conduto di açioin vittoriose contra i Cantabri; i popoli alpin fun sottomissi doppo de ripetue açioin; i rapporti coi poppoli de l'Oriente fun regolæ, in gran parte pe meito de Agrippa, con di vantaggioxi accordi: Erode, re de Giudea, o vègne vassallo di Romen; i Parti restituin into 20 a.C. i insegne perdue da Crasso e da Antogno. Into 19 a.C. a Penizoa Iberica a l'ea definitivamente paçificâ doppo i açioin condute da Agrippa. Inti anni 16-15 a.C. una spediçion into Noego a fu con pin successo conduta da Tibeio: fu creao e provinçe Reçia e Noego. Tibeio in trei anni (12-9 a.C.) de sanguinenta guæra contra i Pannoin o portò o confin a-o Danubbio; in Germania fu conduto de vittoiose spediçioin da Druso (12-9 a.C.) e da Tibeio (8 a.C.) e a region tra o Ren e l'Erba a fu assoggettâ. I Parti dovettan inte l'1 a.C. rinnovâ i accordi ape' di preparativi de una spediçion diretta da Gaio Cesare. In Germania, dove Maroboduo o menaççava e poxiçioin romañe, Tibeio (4 d.C.) o l'aseguò torna a linnia de l'Elba, e o dovette quindi con una dúa lotta debellâ l'insurreçion scciupâ inta Panonnia e inta Darmaçia (6-9 d.C.). Into 9 d.C. Varo o subiva una grave desfæta da parte de Arminnio, inta serva de Tœütoburgo; Tibeio, accorioghe, o l'arósò a linia difensciva in sce-o Ren. Into 14 d.C., Aogusto o moì a Nœua e o fu sepelio a Romma into maozoleo do Campo Marçio.
O l'ebbe træ mogê: Cloddia sciña a-o 41 a.C., Scriboñia ch'o sposò into 40 a.C. e da-a quæ o l'ebbe Giullia, e da-o 39 a.C. Livvia, za spoza de Tibeio Claodio Neron (da-o quæ questa a l'aveiva avúo Tibeio e a l'ea gravia de Druzo). Aogusto o se preoccupò a longo da succescion; apparse primma dexignao o nevo Marçello, ch'o sposò into 25 a.C. Giulia, ma o moì into 23 a.C.; quindi Agrippa, ch'o sposò a so votta Giulia, e into 18 a.C. o fu inscignio da poistæ tribuniçia ma o moì into 12 a.C., da pœu i figgi de Agrippa e de Giulia, Gaio e Luccio Cesare, che fun adotæ da Aogusto ma moin rispettivamente into 4 a.C. e into 2 d.C. Infin, essendo morto into 9 a.C. o Druso ascì, unnico erede poscibile fu o figiastro Tibeio, adotao into 4 d.C.
Aogusto scritô
O scrisse: Rescripta Bruto de Catone, risposta a-o panegiigo de Caton fæto da Bruto; ezortaçioin a-a filosofia (Hortationes ad philosophiam); e proprie memoie in 13 libbri (Commentarii de vita sua) scin a-a fin da guæra cantabrica (24 a.C.); una Descriptio Italiae, œuvia giograffica inta quæ o se varse do materiâ lasciao da Agrippa; una Vita de Druso; un poemetto in esametri, Sicilia; un libbro de epigrammi (n'aresta doi de scarso valô lettiaio); o l'aveiva començao una trageddia Aiax, che da pœu, macontento da forma, o destrusse. Resta invece l'Index rerum a se gestarum, elenco de so impreize, da Aogusto redæto poco primma de moî, e affidao a-a custodia de Vestæ perché a-a so morte o foise incizo in sce de taoe de bronzo davanti a-o so maosoleo. De questo fu fæto numerose copie, uña de quæ squæxi intrega a l'è o coscì díto Monumentum Ancyranum.
Goæra de sucescion aostriaca
miniatura|L'infantaja prusciaña inta [[battaggia de Mollwitz (1741)|280px]] Guæra de succescion aostriaca, conflíto determinao da-a morte de l'imperatô Carlo VI (20 ottobre 1740) e da l'asceiza in sce-o trono asburgico de Maia Texo, so figgia, in virtù da Pramattega Sançion do 1713, approvâ da-i varri stati regionæ da monarchia e da-e potençe œüropee.
Stöia
O problema da sucescion o paiva pertanto politicamente risolto, ma o fu riaverto, a doi meixi da-a morte de Carlo VI, da Federigo II de Pruscia, dexidiozo de començâ o so regno (o l'ea montao in sce-o trono o 31 de mazzo) con un prestigioso successo politico, e precizamente con l’estenscion da sovranitæ prusciaña in sce-a Slexia, da lê invasa o 16 dexembre 1740. Doppo a sconfita aostriaca a Mollwitz (10 arvî 1741) a França a l'accordò ogni effettivo appoggio politico a-i faotoî de un smembramento di domiñi ereditæ aostriachi e sorvettutto a-o pretendente prinçipâ a-a S.a., Carlo Alberto, elettô de Bavea, ch'o l'aiva spozao into 1722 Maia Amalia, figgia minô de l'imperatô Gioxeppe I (fræ de Carlo VI). Carlo Alberto, con l’agiutto militâ françeize (a deciaraçion formâ de guæra da parte da França a l'aviâ lœugo però solo inte l'arvî 1744), o començò a guæra de S. vea e propria o 31 de luggio, occupando de sorpreiza Passau.
A-a fin de settembre do mæximo anno o scheamento politico contra Maia Texo o l'ea formalmente completao. Co-a Bavea aveiva concluzo di trattæ d’alliança a Spagna (Nymphenburg, 28 mazzo) e a Sassonia-Polonia (Francoforte, 19 settembre), dividendose in antiçipo e spœugge do nemigo. Solo a Gran Bretagna a l'ascisteiva amigheivemente Maia Texo. Carlo Alberto o l'aveiva intanto occupao Linz, dirizzendose da pœu in sce Praga, dove o fu incoonao re de Boemmia; o 12 frevâ 1742 o fu eletto imperatô ascì. Maia Texo, con l’agiutto preminente di Ungaixi, a poette riorganizzâ into frattempo l’ezercito; l’energica controffensciva aostriaca do zenâ-frevâ 1742 a l'allarmò Federigo II de Pruscia, timoozo che Maia Texo a se voese sotrae, aoa che a sciorte di arme a gh'ea favoeive, a l'impegno, assonto co-o trattao segretto de Kleinschnellendorf (9 ottobre 1741), de cedighe a bassa Slexia. O re de Pruscia o repigiò pertanto a guæra, o sconfisse i Aostriachi inta battaggia de Chotuxitz (17 mazzo 1742) e o l'ótegne l’11 zugno 1742, inti preliminæ de Breslavia, a Slexia e a contea de Glatz. In Italia, Carlo Emanuælo III de Sardegna, da primma aderente a-o blocco antiaostriaco, intimorio da i amie spagnolle in sce-a Lombardia o s'aliò into frevâ do 1742 con Maia Texo. A-a fin do 1742 i aostriachi rientron ascì in possesso de Praga.
Questo, a so votta, o fu constreito tuttavia a una preçipitosa retiradda verso i stati ereditæ aostriachi doppo l’improvvisa invaxon da Boemmia da parte de Federigo II (agosto 1744). Federigo o conquistò Praga, ma succescivamente l’arrivo de forçe de Carlo de Loræna o-o costrenze' a evacuâ a capitâ boema (novembre 1744). Inte l'Italia settentrionâ e forçe franco-ispañe, che aveivan çercao de impadronise de Cunnio, fun costreite a retiâse (22 ottobre 1744); inte l'Italia meridionâ invece i ispano-napoliten sorpreizan a Velletri (10 agosto 1744) o generâ aostriaco J.J.K. z Lobkovic, inflizendoghe una dúa sconfita.
Co-a morte de Carlo VII, a-i primmi do 1745, scomparse o pretendente ciu peigoso a l'ereditæ de Maia Texo e co-o Trattao de Füssen (22 arvî 1745), concruzo co-o successô, o peigo bavaize o scentò do tutto: o 15 settembre 1745 a Dieta de Francoforte a reconobbe imperatô Françesco Steva de Loræna, maio de Maia Texo. Verso a fin do mæximo anno Maia Texo, sciu mediaçion da Gran Bretagna, a l'acconsentì ascì a-a paxe con Federigo II: o Trattao de Dresda (25 dexembre 1745) o riconfermava a sovranitæ prusciaña in sce-a Slexia.
Se in Germania fu posto termine a-i combattimenti, inte Fiandre e in Italia l’anno 1745 o fu quello de un sforço decixivo di franco-spagnolli, che a prœuvo a-a vittoia de Maoriçio de Sassonia in sce-i anglo-olandeixi a Fontenay (11 mazzo 1745) ocupon gran parte di Paixi Basci Aostriachi e obligon, inta penizoa, Carlo Manuælo a convegnî in sce di preliminæ de paxe, doppo esise impossessæ de parte do Piemonte e de tutta a Lombardia. A scomparsa de potençe germaniche da-a lotta a semplificò o conflíto: da una parte a França, con Spagna, Nappoli e Zena (ch'a l'aiva aderio o 7 mazzo 1745 co-o Trattao de Aranjuez), da l'âtra l’Aostria, alliâ da Sardegna, da Gran Bretagna e de l'Olanda. L’energia di franco-spagnolli a s'amermò into 1746. In Gran Bretagna, i faotoî do pretendente Charles Edward, sbarcao inta Scòçia into lùggio do 1745, fun definitivamente battui (Culloden, 16 arvî 1746), e in Italia Carlo Emanuælo III e Maia Texo costrinsan o nemigo a sgomberâ o Piemonte e a Lombardia e occupon Zena (7 settembre 1746); solo inte Fiandre e truppe françeixi a-o comando de Maoriçio de Sassonia passon de vittoia in vittoia.
Trattative de paxe tra França, Gran Bretagna e Olanda fun za començæ inte l'aotùnno 1746 e doppo longhi e incostanti negoçiæ fun concluze a Aquisgraña o 18 ottobre 1748 in sce-a base de seguenti claozoe prinçipæ: restituçion de tùtti i territöi conquistæ da-i contendenti; assegnaçion a don Feipo de Borbon di ducati de Parma, Piaxença e Guastalla; ritorno a-o status quo ante do ducato de Modena e da Repubbrica de Zena; renœuvo, a favô da Gran Bretagna, do Trattao de l'Asiento do 1713; conferma da succescion protestante a-o trono ingleize; riconoscimento da Prammatica sançion (succescion de Maia Texo a-o trono asburgico) e riconoscimento de l'imperatô Françesco ascì; assegnaçion a-a Pruscia da Slexia.
Lengua svedeise
O Svedeise (Svenska) o l'é 'na léngoa do grûppo lengoistego germanico settentrionâ orientâ. O l'è a léngoa ofiçiâ da Sveçia e de Isoe Åland.
Descriçion e stöia
sinistra|miniatura|336x336px|Màppa di dialétti da léngoa svedéize. Unn-a sò variante a l'é parlâ in Finlandia ascì.
Littio
thumb|Strutûa de 'n atomo de littio In ta sciensa o littio o l'è un elemento chimico co-o scimbolo Li e o numero atomico 3. O littio o gh'à 'n peizo atomico de 6,941 u.
Gioxeppe Maia Doia
150px|miniatura|right|O stemma de casa Doia Gioxeppe Maia Doia ò D'Oria (Zena, 1730 – Romma, 1816) o l'è stæto o 183° duxe da Repubbrica de Zena 16 settembre 1793 a-o 16 settembre 1795, o çentotrentœutteximo co-a carrega biennâ.
Isoa Wake
thumb|right|300px|Carta giögràfica de l'isoa de Wake
Henry Morton Stanley
Henry Morton Stanley (Denbigh, 28 zenâ 1841 – Londra, 10 mazzo 1904) o l'é stæto un giornalista e esploratô britannico, galleize de nascita, famoso pe e so esploraçioin africañe e pe a so riçerca de David Livingstone. A l'é celebre a frase co-a quæ o Stanley o saiò o Livingstone quande o-o trovò: Doctor Livingstone, I presume?.
Biografia
Doppo avei combattúo inta guæra de secescion americaña in sce tutti doi i fronti, o Stanley o vègne giornalista pe o New York Herald into 1867. O fu corispondente da l'estero, e doppo varie corispondençe da l'ovest do Nord America e da-a Turchia, into 1869 o l'andò in Africa, dove o s'ócupò de guære tra Britanneghi e Abiscin che ebban lœugo in quello periodo longo i confin de l'Etiopia. Sempre into 1869 o fu incaregao da-o so giornâ de trovâ e intervistâ l'esploratô scoççeize David Livingstone, che se saveiva ese inte l'Africa orientâ, ma do quæ s'ea perso e traççe da diversci meixi.
A spediçion pe trovâ o Livingstone
Stanley o l'arrivò a Zanzibar e o l'organizzò a spediçion sença badâ a speize, tanto da assumme no meno de 2000 camalli. O localizzò o Livingstone o 10 de novembre 1871, a Ujiji vexin a-o Lago Tanganica, inte quella che ancœu a l'é a Tanzania. Celebre a frase che ghe fu attribuia a-o momento de l'incontro, Dr. Livingstone, I presume? (O mego Livingstone, supoño?), into ciu clascico understatement e formalismo britannego de l'epoca. Stanley o se unì a lê inte l'esploraçion da zona. E riçerche stabilin con çerteçça che no gh'ea nisciun collegamento tra o lago Tanganica e o Nilo. Questa spediçion a vègne famosa graçie a-o libbro che o Stanley o scrisse pe contâla. O New York Herald, insemme a-o Daily Telegraph, finançion un'âtra spediçion into continente african, inta quæ o Stanley o risolse un di urtimi misteii africhen, percorindo o corso do sciumme Congo scin a-a foxe.